Hejsa Vi skal om en måneds tid i gang med at renovere stalden efter vi det sidste år har været hele stuehuset igennem. Det er en tidligere kostald/endnu tidligere meget gammel hestestald. Så der er blandt andet en fodergang i midten på næsten en meter. Vi har selvfølgelig besluttet at det hele skal brækkes op og støbes nyt gulv. Vi havde egentilg besluttet os for den nemme løsning (få en entreprenør til at brække gulvet op og derefter lægger vi flydebeton) - men hvad gør man så lige med afløb. Vi havde egentlig tænkt at lave afløb i hver boks - 4 stk. - men det er jo ikke nemt at lave fald til ristene når det er flydebeton - eller er det? Hvordan har I andre gjort - og har I rist i hver boks eller lader i bare halmen suge det hele?? Hvor mange cm. bør vi i grunden lægge på til staldgulv - 10-15 cm eller er det for lidt? Der kommer selvfølgelig armeringsnet i også. Håber der er nogen af de der har været igennem processen som lige kan hjælpe 
Der kan du se billeder fra start til slut - vi har også gravet et gammel staldgulv op og støbt nyt. Da gulvet var brækket op og rettet af med sand, så fik vi lavet 4 riste/kloakering, et i vandspiltovet og 3 på staldgangen - IKKE I BOKSENE - da vi er blevet frarådet dette, da de træder igennem. Vi har lavet riste 3 steder i stalden - 2 på den side der skal være 4 bokse og 1 i den anden side, hvor der KAN komme bokse op på et tidspunkt. Vandspiltovet blev lavet "manuelt" til sidst, det blev spærret af med træbrædter, så flydebetonen ikke rendte derned. Så lavede de det til sidst, da gulvet var tørt - og det er blevet SUPER godt. Se mine billeder - der kan du se det hele, og du skal være velkommen til at sende en mail eller besked her på HN 
Og tak for jeres svar  Kristian: Ja jeg ved godt man ikke laver fald i flydebeton. Det jeg tænkte på var om andre havde undgået afløb i boksene - eller om de var lavet manuelt som Jannie skriver ved at spærre af se der kommer et mindre lag i boksene. Men tak for dit svar alligevel   Har I riste på staldgangen så? Eller kun ved vandhane mv.? Jannie: Det lyder rigtig spændende! og vil straks lure dit link   Vi har riste i boksene hvor de står nu og det har aldrig været et problem og har jo aldrig rigtig tænkt over det før nu man selv kommer i gang. Men hvor på staldgangen har I dem så - og har i "bare" sat dem i - eller er der en form for fald til dem? Jeg tænker lidt at den gang om året eller hvad det bliver man trykspuler det hele kan det nok lade sig gøre at feje det lidt til ristene og lade det sidste "lufttørre". Og til hverdag skulle der jo ikke så gerne blive ret meget i form af tis mv. da der jo er strøet godt.. Flere ideer modtages meget gerne. Evt. bare tilsagn om de enkelte har rist eller ej i boksene og hvordan det fungere?? 
Jeg lurede lige din side med billeder og kan se dine riste er sådan nogen "små søde" aflange nogen   (så vidt jeg kan se). Er det nogen specielle til stalde? OK, det var også lidt det jeg tænkte mht. blot at feje det hen til ristene hvis det går galt. Vores stald er "kun" 210 kvm. Men de 30 kvm er lidt for sig selv og i korrekt højde (Det er et rum for sig som bliver lavet til udeboks og sadelrum) Men havde regnet med 12-14 cm beton, men det er måske for lidt??